චිත්‍රපට 150කට අධික සංඛ්‍යාවක පෙනී සිට මේ තාරකාවිය සිය රංගන දිවිය තුළ හොඳම නිළිය සඳහා ෆිල්ම් ෆෙයාර් සම්මානයට එකොළොස් වරක් නිර්දේශ වූ අතර, 1972 දී එම සම්මානය දිනා ගැනීමට සමත් වූවා ය. 2000 වසරේදී හේමා මාලිනී විසින් ෆිල්ම්ෆෙයාර් යාවජීව සම්මානය හිමි කරගත් අතර, ඉන්දියානු රජ‍ය විසින් පිරිනමන සිව්වන ඉහළම ජනතා ගෞරවය වන පද්ම ශ්‍රී සම්මානයෙන් ද පිදුම් ලැබුවා ය. 2012 වසරේ දී ඉන්දියානු සිනමාවට දැක්වූ දායකත්වය අගයනු වස් ශ්‍රීමත් පාදම්පාත් සිංහානියා විශ්වවිද්‍යාලය විසින් ඇයට ගෞරව ආචාර්ය උපාධියක් පිරිනමන ලදී.